cyanic-selkie/wikianc huggingface dataset:
الطوݣو
تيسكنو ف طوݣو تقريبا 8.2 مليون د الناس ، و لعاصمة ديالا هي لومي. اللغة الرسمية د لبلاد هي لفرانساوية، و لفلوس اللي كاتخدّم هي لفرنك د غرب إفريقيا. لأغلبية د السكان د طوݣو تيآمنو بلأديان لمحليّة ديالهم، و عاد كاين أقليات ديال لمسيحيين و لمسلمين ف لبلاد. طوݣو داخلة ف بزاف د لمنضمات عالمية بحال لأمم لمتحدة و لإتحاد لإفريقي، لمنضمة د التعاون لإسلامي، لمنضمة لعالمية د لفرونكفونية و إيكوواس.
1844
1844 كيوافق 1259-1260 ف تّقويم لهيجري ؤ 2794 ف تّقويم لأمازيغي ؤ 11844 ف تّقويم لهولوسيني.
عبد لكريم لحضريوي
عبد لكريم لحضريوي (خلاق ف تازة ف 6 مارس 1972) كوايري مغريبي لعب بين 1989 و 2005 و كان كايلعب مدافع ف ليسر. هو من أحسن لمدافعين لعسريين لّي عرفاتهوم لكورة لمغريبية. لحضريوي بدا لكاريير ديالو ف ليفار لّي لعب معاهوم 7 سنين قبل ما يمشي يحتارف ف أوروپا مع بينفيكا لبرطقيزي و آلكمار لهولندي وشارلوروا لبلجيكي.
24 فبراير
24 فبراير ؤلا 24 يبراير ؤلا نهار 24 شهر 2 هوّا نّهار نمرة 55 من تّقويم لميلادي (55 يلا كان لعام مكبّس). باقين 310 يوم من موراه تال لّخر د لعام (311 يلا كان لعام مكبّس).
الغيات
الغيات جماعة ترابية قروية كاينة ف إقليم آسفي، جهة مراكش آسفي، ساكنين فيها 25162 واحد، على حسب لإحصاء لعام 2014.
دجوزيفين كوين
دجوزيفين كراولي كوين هيّا مؤريخة ؤ أركيولوجية بريطانية، متخصصة ف تّاريخ لقديم ديال ليونانيين، رّومان، ؤ لفينيقيين. كوين هيّا ؤستادة ديال تّاريخ لقديم ف لكلية د لكلاسيكيات ف جاميعة ؤكسفورد.
لمنتخب لوطني لإڤواري د لكورة
لمنتخب لوطني لإڤواري د لكورة هوّ لفرقة لي كاتمتّل كوط ديڤوار بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
شاروخان
شاروخان، و سميتو كاتكتب ب لأوردو شاه روخ خان (خلاق ف 2 نونبر 1965 ف ديلهي - لهيند)، ممتل و منتج د سّينيما هيندي. هو من أكبر و أشهر لممتلين ف تاريخ السينيما لهندية.
حياتو
شاروخان مسلم و كبر ف عائيلة من الطبقة لمتوسطة ف لعاصمة د لهند. قرا لقتيصاد و التواصل ف الجامعة و فيها بدا كايلعب ف فراقي د لمسرح. بدا التمتيل ف مسلسلات د التلفزة و بان فيهوم، الشي اللي خلا منتجين ف بومباي (لعاصمة د السينما ف لهند) يعيطوليه باش يلعب أفلام ف السينيما.
أول فيلم لعب فيه كان ديڤانا ف 1992 اللي حقق نجاح كبير و خدا بيه جائزة أحسن ممتل طالع. ف ظرف عوام قليلة، قدر شاروخان يولي أكبر نجم ف بوليود و وصلات الشهرة ديالو ل بلدان آخرا ف لعالم و ب الدات ف الدول لعربية.
لأدوار اللولة ديالو كانت مختالفة على لأدوار اللي تعرف بيها من بعد: كان كايلعب بزاف أدوار ديال لبطل لخايب/الشرير بحال ف لفيلم د رام جاني. من بعد رسخ النمط ديال البطل لمحبوب عند لجمهور و قدر يبان ب شكل مختالف ف كل فيلم واخا لعدد لكتير د لأفلام اللي متل.
من أهم لأفلام ديالو ف تسعينات لقرن 20 كانت بازيݣار، دارّ و ب الدات ديلڤالي دولهانيا لي جايينݣي، اللي تّعرف عند لجمهور لمغريبي ب سميت "عودة العاشق المجنون" و اللي ولّا من الخالدات د السينيما الهندية و تّدارو بزّاف د التلميحات ليه ف لأفلام لّي جات من بعد د الشاروخان.
من بعد جات لمرحلة ديال الكوميديات الرومنسية لعالمية بحال موهابّاطين، كوتش كوتش هوطاهي و كابي كوشي كابي غام.
تركية
يسار|تصغير|<P ALIGN=center>بلايص فلعالم اللي تاتًهضر فيهم التركية (مغلوق: رسمية / مفتوح: أقلية) يسار|تصغير|<P ALIGN=center>مثال د هضرة بالتركية بالصوت د مرا تركية
التركية (بالتركية: Türkçe)، ولمعروفة تا بالتركية د إسطنبول، هي أكثر لغة د الترك كاتهضر فلعالم، خاصة ف تركيا. تيهضرو التركية تقريبا 90 مليون واحد فلعالم، منهم 75 مليون اللي هي اللغة لأم ديالهم.
التركية لغة رسمية ف تركيا و قبرص، و تاتًهضر ف بزاف د لبلدان خرا ف لعالم بحال ألمانيا و ليونان و بلغاريا و رومانيا و مقدونيا الشمالية و لعراق.
1845
1845 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1845 ف لإيرا لعامة ؤ لفترة د بعد لميلاد، نمرة 45 ف لقرن 19، ؤ نمرة 6 ف لعقد ديال عوام 1840.
1845 كيوافق 1260-1262 ف تّقويم لهيجري ؤ 2795 ف تّقويم لأمازيغي ؤ 11845 ف تّقويم لهولوسيني.
أد ميركوري
أد ميركوري ( ب لّاتينية Ad Mercuri) هوّا موضع قديم كان ف لإقليم د موريطانية طّنجية رّومانية (دابا ف شمال د لمغريب)، لي يقدر يكون هوّا بلاد مرس دابا.
لفيض
لفيض جماعة ترابية قروية كاينة في إقليم تارودانت، جهة سوس ماسة، ساكنين فيها 11998 نسمة، على حسب الإحصاء العام 2014.
لمنتخب لوطني لڭابوني د لكورة
لمنتخب لوطني لڭابوني د لكورة هوّ لفرقة لي كاتمتّل لڭابون بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
25 فبراير
25 فبراير ؤلا 25 يبراير ؤلا نهار 25 شهر 2 هوّا نّهار نمرة 56 من تّقويم لميلادي (56 يلا كان لعام مكبّس). باقين 309 يوم من موراه تال لّخر د لعام (310 يلا كان لعام مكبّس).
صفيحة لمحيط لمهدن
تصغير|يسار|200px|{{legend|#FEE6AA|border=1px solid #000|2=صفيحة لمحيط لمهدّن كاتبان بالصفر لخافت}} صفيحة لمحيط لمهدن هي صفيحة تكتونية كاينة تحت طروف من لمحيط لمهدن.
لحدود ديال صفيحة لمحيط لمهدّن هوما نيت صمطة لعوافي دلمحيط لمهدن. لبلايص تاع الضص لقديم ديال لمحيط لمهدن كايتكالو حيتاش هاد الصفيحة كاتهبط تحت لخنادق لمحيطية اللي فآسيا. لعمر ديال هاد لبلاصة هو مابين 137 و145 مليون عام.
1846
1846 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1846 ف لإيرا لعامة ؤ لفترة د بعد لميلاد، نمرة 46 ف لقرن 19، ؤ نمرة 7 ف لعقد ديال عوام 1840.
مطار الحسيمة الدولي
مطار الحسيمة الدولي أولا مطار الحسيمة الشريف لإدريسي (IATA:AHU ،ICAO:GMTA ) هو مطار كاين فمدينة الحسيمة لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال الحسيمة بـ17 كيلوميتر. كيتعتابر رقم 12 فترتيب مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300.000 مسافر.
التجهيزات
فعام 2010 دشن لماليك محمد السادس واحد لمحطة جوية جديدة فلمطار. هاد لمحطة فيها 4.000m² وبسبابها ولا لمطار كايهز 300.000 مسافر فلعام. لفاكتورة باش تصاوبات هاد لمحطة وصلات لـ 77 مليون درهم مغريبية. الشراجم ديال الزاج اللي دارو فيها كايخليو الضو ديال الشمش فلمرافيق ديال لمطار. فعام 2017، طلقات لخطوط لملكية لمغريبية خطوط جوية ما بين الحسيمة والدار البيضاء، ومابين الحسيمة وطنجة.
تاتسرت
تاتسرت أولّا تين سرت هي لوغة أمازيغية غربية كايهضرو بيها لقبايل التوارݣية ديال آيت أواري و كال إلغال فلجماعة دأكابينو فالنيجر. لمنطاقة اللي كايتهضر فيها بزّاف بهاد اللوغة كاينة مابين أكابينو، أبالاك وشادوانكا. لمتغيّر اللي كايهضرو بيه كال إلغال كايسمّيوه تامْسغْلالْت. فلأدب لقديم اللي كاين باللوغة دتماشق، تاتسرت كاتكتب shin-sart / shin-sar / tin-sar (شين-سارْت، شين-سار، أولّا تين-سار). لمصطلح اللي داير مابين لقبايل ديال آيت أواري هو tet-serret (تاتسرت) ولمقابل ديالو بتماشق shin-sart (شين-سارْت)، واللي كايعني 'لسان سرت' (سرت بلاصة كاينة فليبيا).
تاتسرت هي آخر متغيّر أمازيغي كايتعتابر لوغة مستاقلّة. برنوس (Bernus) تعامل معا تاتسرت بحال إلا راها لهجة ديال التوارݣية حتال 1981 ، وبعض لمصادير عتابروها لوغة صونݣاوية دالشمال. أول حاجة عندها علاقة باللوغة دتاتسرت نشرها دروين Drouin ف1984، ولاكين لأطروحة ديال خامد الطيّوب ف2001 بيّنات شحال دلفرق كاين بين تاتسرّت والتوارݣية.
تاتسرت هي اللوغة لأمازيغية لوحيدة اللي بقات واللي كاتشارك تغيرات ديال النطق مع تاضونݣيت ديال موريطانيا. هاد اللوغة فيها كلمات ماجايّينش من التوارݣية، بحال afagan (أفاݣان، بنادم) اللي كاينة فتمازيغت وسط لمغريب، aiddid (أَيْدّيد، جرة ديال جلد لمعاز كايدار فيها لما) اللي جاية من تاغديمسيت من ليبيا، وحتى awdosh (أَوْدوش، عضم) اللي جاية من لحسانية.
ݣاع الناس اللي كاتهضر بتاتسرت كاتدوي حتّى بتاولامت، واللي أتّرات فاللوغة ديالهوم. بحساب 2011 مابقاوش لكبار كايهضرو بتاتسرت معا الصغار، الشي اللي خلّاها تولّي مهددة.
نوردلينݣن
نوردلينݣن (ب لألمانية Nördlingen) هيّا مدينة صغيرة ف لمنطقة د شڤابيا ف باڤاريا، بعيدة ب 115 كيلوميتر علا شتوتݣارت جيهت شّرق، ؤ 145 كيلوميتر جيهت شّمال لغربي ديال مونشن. لمدينة تّبنات فوسط كراطير لقطر ديالو 25 كيلوميتر لّي تكوّن ب سباب نيزك هادي 15 مليون عام.
نوردلينݣن تدكرات أول مرة ف تّاريخ ف عام 898.
عبد لمجيد ضولمي
عبد المجيد ضّولمي (خلاق ف دّار لبيضا ف 20 غشت 1953 و مات ف دّار لبيضا ف 27 جويي 2017) كوايري مغربي كان تايلعب مدافع أوسط (ليبيرو) ولا ف لوسط دّفاعي. دوز أغلبية لكاريير ديالو مع رّاجا، لّي لعب معاها 568 ماتش رسمي، و لعب 140 ماتش دولي مع لمونتاخاب لوطني لمغريبي. هو من أحسن لّعايبية لّي دازو ف تاريخ لكورة لمغريبية و كان معروف ب تامعلميت ديالو ف لوسط و ب رّوح رّياضية لعالية ديالو.
ضّولمي كان معروف ب لقب "لمايسترو" و "الأستاذ". ف 1992 عطاتو ليونيسكو جائزة "اللعب النظيف" لّي جازات ضّولمي على شّخصية لميتالية ديالو لمعروفة ب لمعقول و لحتيرام لّي كان كايبينو ف لّعب ديالو ولّي خلاه لعايبي محبوب و محترم بزاف من عند لّعايبية لّي لعبو معاه ولا ضدو.
ضّولمي مع لمونتاخاب ربح كاس إفريقيا 1976 و لميدالية دهبية د ألعاب لبحر لمتوسط ف 1983. معا رّاجا ربح يالاه 3 د لكيسان د لعرش و عمرو ما ربح معاهوم لبوطولا.
1847
1847 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1847 ف لإيرا لعامة ؤ لفترة د بعد لميلاد، نمرة 47 ف لقرن 19، ؤ نمرة 8 ف لعقد ديال عوام 1840.
مطار الراشيدية الدولي
مطار الراشيدية مولاي علي الشريف الدولي (IATA:ERH ،ICAO:GMFK) هو مطار كاين فمدينة الراشيدية لمغريبية وكايسيرڤي جهة درعة تافيلالت. كيبعد لمطار على الصونطرڤيل ديال الراشيدية بـ2 دكيلوميتر. كيتعتابر رقم 13 فترتيب أكبر مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، كايقدر يهز 300.000 مسافر.
التجهيزات
تبنات محطة جوية جديدة وبدات لخدمة ديالها فعام 2019 على ميساحة 3.500m²، وتزاد ليها پاركينݣ فيه 375 بلاصة للطوموبيلات. تدارت لأشغال على الشانطي اللي كاتوصل للمطار بحيت تزاد فلوسع ديالها، وتفورصا السور اللي كان ضاير بلمطار وتزاد الضو اللي كايضوي پاركينݣ الطيارات. وصلات لفاكتورة ديال هادشي كامل لـ83 مليون درهم مغريبية.
لإحصائيات
لحركة دلمسافرين:
محمد زيان
محمد زيان، تولد فـ14 فبراير 1943 ف مالاݣا، هو محامي ؤ سياسي مغريبي.
لخدمة ديالو
ف 1992، دافع علا لحوكومة ضد نقابي نوبير لأموي لي كان عايرها ب"شفارة" ف جورنال صبليوني إل پاييس، ف لخر تحكم عليه ب عاماين د لحبس.
ف 1998، دافع علا لبرلاماني د تيحاد دوستوري حسن لياماني ف لقضية ديالو معا لبانكا د سياش لي كانت كاتسالو 70 مليون درهم.
ف 2006، دافع علا لجازائيري عبدرحمان عاشور ف لقضية د ختيلاس لفلوس من لبانكا لوطنية لجازائيرية، مورما دارت لجازائير مدكرة بحت ؤ طالبات لمغريب تسلمو ليها ؛ لي ف لخر تحكم عليه ب 4 سنين د لحبس.
ف 2017، دافع علا ناصر زفزافي ؤ لمعتقلين د حراك ريف، قبل مايسحبو منو توكيل ف نونبر ف نفس لعام.
ف 2018، كان من بين لمحاميين لي دافعو علا صحافي توفيق بوعشرين.
ف 26 مارس 2019، تمنع من لخدمة ل تلت شهور مورما حكمات عليه لمحكمة لبتيدائية د رباط بسباب "فعايل ضد لقواعد ؤ لأخلاق د لخدمة"؛ ف 2 يوليوز 2020، عاودات حكمات عليه نفس لمحكمة ب عام د لمنع بسباب "لمرافعة ف لقضية د بوعشرين لي كانت خارج سياق".
نشاط سياسي
ف 27 فبراير 1995، تعين زيان وزير منتدب ل لوزير لول مكلف ب حقوق لإنسان ف حوكومة لفيلالي تانية. ف فبراير 1996، قدم ستيقالتو مباشرة ف دوزيم بسباب حملة تطهير لي كان داير وزير داخيلية دريس لبصري.
ف نتيخابات تشريعية د 1997، خسر زيان لمقعد ديالو د برلاماني ف دائرة د طانجا ب سميت حيزب لعمل.
فـ فبراير 2001، علن زيان أنه غادي يحل حيزب جديد ب سميت لحيزب لمغريبي ليبيرالي، ؤ غادي يدير لمؤتمر تأسيسي ديالو ف 27 أبريل ف ناضور
پوليميك
ف يونيو 2020، ف جايحة د ڤيروس كورونا، دار زيان تصريح كي قول فيه بلي كاين "غير 15 لحالة لي كاينة ف لمغريب ؤ 700 كيتعالجو بلا دوا [ؤ] علاودهوم 35 مليون مغريبي ف حالة حصر".
26 فبراير
26 فبراير ؤلا 26 يبراير ؤلا نهار 26 شهر 2 هوّا نّهار نمرة 57 من تّقويم لميلادي (57 يلا كان لعام مكبّس). باقين 308 يوم من موراه تال لّخر د لعام (309 يلا كان لعام مكبّس).
صمطة لعوافي دلمحيط لمهدن
تصغير|200px|صمطة لعوافي دلمحيط لمهدن. صمطة لعوافي دلمحيط لمهدن هي قوس داير على لمحيط لمهدن واللي فيه كايطراو زلازل وكايتورو فيه لبراكن. كاتسمّى هاد لبلاصة حتّى "لمطال دلمحيط لمهدّن" حيتاش هاد الصمطة دايزة على لبلايص اللي كايطلّو على هاد لمحيط.
شي تلات رباع لبراكن الناعسين ولفايقين كاينين فهاد الصمطة، اللي واصل الطول ديالها لربعين آلف كيلوميطر، وفيها 452 بركان.
شي 90% ديال الزلازل دلعالام و81% ديال الزلازل لكبار كايطراو فهاد الصمطة. هادشي هو نتيجة ديريكت ديال التكتونية دالصفائح ولحركة ولمزادحة ديال الصفايح دلقشرة دلأرض.
ديسطوپيا
ديسطوپيا (ب نّݣليزية Dystopia) ف لأدب ولا سّينيما هو مجتمع ولا عالم متخيّلين لّي فيه نيضام د لحكم ديكتاتوري ما عندوش لحدود ف لكونطرول و لمراقبة د لمواطنين ديالو و لّي ما يمكنش تهرب منّو و نّاس لّي عايشين فيه ما عندهوم تّا شي أمل ف لمستقبل. دّيسطوپيا يمكن تكون ف شي حالات يوطوپيا (عالم ميتالي) كايسالي ب شكل خايب و كايوصل ل شي حالة على لعكس من لأهداف لّولة ديالو.
طيودور مومزن
كريستيان ماتياس طيودور مومزن (مزيود ف 30 نونبر 1817 ف ݣاردينݣ ف ألمانيا، مات ف 1 نونبر 1903 ف تشارلوتنبورݣ ف ألمانيا) هوّا حرايفي د لكلاسيكيات ألماني، مؤريخ، حرايفي د لقانون، صحافي، سياسي ؤ أركيولوجي. مومزن كيتّعتابر أعضم حرايفي د لكلاسيكيات ف لقرن 19، ؤ لأعمال ديالو علا تّاريخ روماني باقين مأترين ف لأبحات لعلمية ف هاد لمجال حتال دابا. خدا جايزة نوبل د لأداب ف 1902 علا لأعمال ديالو ف ضّومين ديال تّاريخ، سيرتو كتابو تّاريخ د روما. كان أيضا عضو ف لبرلمان ديال پروسيا ؤ موراها ألمانيا بعدما توحدات. لأعمال ديالو علا لقانون رّوماني كان عندها تأتير كبير علا صّياغة د لقانون لمدني لألماني.
1848
1848 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 1848 ف لإيرا لعامة ؤ لفترة د بعد لميلاد، نمرة 48 ف لقرن 19، ؤ نمرة 9 ف لعقد ديال عوام 1840.
1848 كيوافق 1264-1265 ف تّقويم لهيجري ؤ 2798 ف تّقويم لأمازيغي ؤ 11848 ف تّقويم لهولوسيني.
لحسين لمانوزي
لحسين لمانوزي (بالشلحة: ⵍⵃⵓⵙⵉⵏ ⵍⵎⴰⵏⵓⵣⵉ) (تولد عام 1943 ف تفراوت - تخطّف نهار 29 أكتوبر 1972 ف تونس لعاصمة) كان مناضل ونقابي مغريبي داخل مع لإتحاد لوطني د لقوّات الشعبية. ختافا لحسين لمانوزي نهار 29 أكتوبر 1972 ف لمطار ديال تونس ملّي كان مسافر للمغريب.
حياتو
لحسين لمانوزي كان من الناس اللي أسسو الشبيبة ديال لإتحاد لوطني للقوات الشعبية، و كان عندو نشاط نقابي كبير. ف 1964، جرات عليه الشركة اللي كان خدّام فيها (لخطوط لملكية لمغربية) علاود النشاط النقابي ديالو ، و مشا لبلجيكا.
عاش لحسين ما بين بلجيكا و فرانسا و لمغريب، و من بعد مشا لليبيا، و تمّا كان من الناس اللي خدمو فلبرنامج ديال "صوت التحرير"، اللي كان برنامج ضد النضام د لمغريب، و تيدوز مباشرة ف الراديو ديال ليبيا. نهار 29 أكتوبر 1972، فالذكرى السابعة ديال لخطيف ديال لمهدي بن بركة، كان لحسين غادي يمشي ف طيارة من تونس للمغريب، و تمّا فين اتّخطف و ما بقا تا حد ما عارف شي خبار عليه.
لمصير ديال لحسين لمانوزي باقي ما اتّعرف تال دابا، و كاينة سميتو فاللائحة ديال الناس اللي لمصير ديالهم مجهول من لعوامات د الرصاص.
رودجر فيديرير
رودجر فيديرير (بلألمانية: Roger Federer) (تولد نهار 8 غشت 1981 ف بازل ف سويسرا) لعاب ديال الطينيس سويسري، محسوب من أحسن اللّعابة ديال الطينيس ف التاريخ. فيديرير كان هو أحسن لعّاب ديال الطينيس ف لعالم (الترتيب اللّول) ل 310 د السيمانات (لمجموع ديال لمرّات اللي جا فيهم هو اللّول)، منها 237 سيمانة متتابعة.
فيديرير عندو بزّاف د لأرقام لقياسية ف لعالم ديال الطينيس، منها:
عمر الراضي
عمر الراضي (تولد ف 18 يوليوز 1986 ف قنيطرة) هو صحافي و مناضل د حقوق لإنسان مغريبي. الراضي متخصص ف الصحافة د التحقيق خاصة ف لمواضيع ديال حقوق لإنسان و الرشوة و لحركات لإجتماعية. خدم ف بزاف د لمواقع لمعروفة بحال لكم.كوم، راديو أطلانتيك، ميديا 24، طيل كيل، لوديسك، و كان من الناشطين ديال مامفاكينش و لحركة د 20 فبراير. عمر الراضي كان هو لي جبد لقضية ديال خدام الدولة.
نهار 26 دجنبر 2019، تقبط عمر الراضي ف الدار لبيضا وتحكم عليه ب 4 شهور د لحبس علاود تغريدة ف تويتر نتاقد فيها واحد لقاضي.
ف 5 يوليوز 2020 تعتاقل عاوتاني. ف لول كانت لقضية لي تعتاقل عليها هي "سّكرة ؤ لعنف ف بلاصة عمومية"، موراها ولاّت هي "تّجسس ؤ بلي خدا فلوس من لخاريج"، و من بعد تزادت تهمة لغتيصابولاّت التهمة هي "لإغتصاب". من مورا عام د لمحاكمة، تحكم على عمر الراضي ب 6 سنين د لحبس، بجوج تهم هوما "التخابر و لإغتصاب". بزاف د الناس و لمناضلين شككو ف هاد التهم وتيقولو بلي عمر الراضي تحاكم على لآراء ديالو.
ف مارس 2022، أكدات محكمة د ستيناف د دارلبيضا لقرار د لمحكامة لبتيدائية ؤ تحكم عليه ب ست سنين د لحبس ف جوج د لقضيات، ب تهمة لغتيصاب ؤ بلي "قاس سلامة داخيلية د دولة ؤ خدا تمويل من منضمات برانية".
عبد المجيد تبون
عبدلمجيد تبون، تولد ف 17 نونبر 1945 ف لمشرية، هو سياسي جزائيري، ومن دجنبر 2019، هو رئيس ديال لجمهورية ديال لجزائير.
مهاجم (كورة)
تصغير|200px|مهاجم (توني زرق) كايحاول يماركي بيت. لمهاجم ولّا لأطاك (بالنݣليزية: Forward) هو كوايري موهيم فالتشكيلة دلفرقة فماطش ديال لكورة. هاد لكوايري كايقصّر قبالة لݣول ديال لفرقة لوخرة وكايقلّب على كيفاش وكايحاول يماركي بيت.
لمهاجمين كايماركيو بيوتة كتر من اللعّابة لوخرين د لفرقة حيتاش ماعندهومش مسؤوليات زايدين بحال الديفاع لكتير.
1849
1849 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1849 ف لإيرا لعامة ؤ لفترة د بعد لميلاد، نمرة 49 ف لقرن 19، ؤ نمرة 10 ف لعقد ديال عوام 1840.
مهاجم (كورة)
كايكونو غاليبا مابين واحد وتلاتة ديال لمهاجمين ف التشكيلات الجداد، بحال التشكيلة لمعروفة 1-2-3-4 اللي كايكون فيها مهاجم واحد. التشكيلات اللي مامعروفينش بزاف يقدر يكون فيهوم كتر من تلاتة ديال لمهاجمين، أولا مايكونوش ݣاع.
1849
1849 كيوافق 1265-1266 ف تّقويم لهيجري ؤ 2799 ف تّقويم لأمازيغي ؤ 11849 ف تّقويم لهولوسيني.
باڤاريا
باڤاريا (ب لألمانية Bayern، رسميا Freistaat Bayern، دّولة لحرة د باڤاريا) هيّا أكبر لاند (جيهة) ف ألمانيا من جيهت لميساحة، ؤ تاني أكبر لاند من جيهت لعدد د سّكّان، ؤ كاينة ف لجنوب شّرقي د ألمانيا. من أهم لمدون ديال باڤاريا لعاصيمة ديالها مونشن، ؤ زيد عليها نورنبرݣ ؤ آوݣسبورݣ. باڤاريا عندها تقافة خاصة بيها كتميزها علا لجيهات لخرين ف ألمانيا، ؤ لهجة ألمانية خاصة بيها كتسّمّا لباڤارية.
1Q84 (رواية)
تصغير 1Q84 (ولا 1984، و هاد سّمية لعب ب لحروف حيت كيو Q هي كيفاش كايتقرا رقم تسعود ب جّاپونيّة) هي ريواية د لكاتب جّاپوني هاروكي موراكامي كانت خرجات ف تلاتة د لأجزاء بين 2009 و 2010. كانت عرفات نجاح كبير بحيت تباعت منّها مليون نسخة غير ف شّهر لّول فاش خرجات و غير ف جّاپون بوحدها.
سّمية د رّيواية
تصغير|لوگو د شّركة طّاليانية إيني 1Q84 فيها تلميح ل رّيواية د جورج أورويل 1984، لّي كانت كاتصوّر واحد دّيسطوپيا كاتجري ف 1984، و هو نفس لعام لّي كاتدور فيه لقصّة د رّيواية د موراكامي. لعالم ديال 1Q84 حتّا هو مبدّل، بلا ما يوصل ل دّرجة د دّيسطوپيا، بحال يلا موازي ل لعالم ديالنا و مبدّلة فيه تفاصيل صغيرة (بحال أنو عندو جوج د لأقمار و سّبع لّي كاين ف لّوݣو د شركة طّاليانية د لمحروقات إيني مقلوب). لخو لكبير (Big Brother) لّي كاين ف رّيواية د أورويل تّا هو حاضر والاكين ب شكل مختالف: كاينين واحد لمخلوقات فوقطبيعية لّي سميتهوم "نّاس صّغار" (Little People) لّي كايوسوسو ل نّاس بلا ما يعيقو بيهوم و مرتابطين ب واحد طّايفة ديال ليمن لمتطرّف جّاپونيّ سميتهوم "لّوالا". هاد طّايفة كاتفكّر لقارئ ب طّايفة لمتطرّفة أومو شينيريكيو لّي كانت دارت عملية إرهابية ب غاز سّارين ف لميطرو د طوكيو ف 1995.
لعقدة د رّيواية
رّيواية محكية من جوج د شّوفات: ديال لأبطال رّئيسيين طينݣو Tengo (لّي ف عمرو 29 عام) و آومامي Aomamé (لّي عندها 30 عام). ف جوج د لأجزاء لّوالا، كل فصل كايتبدل بين لمسار د آومامي و ديال طينݣو. ف لجزء تّالت كايتزاد واحد لمنضور آخور ديال واحد شّخصية خرا لّي هي أوشيكاوا. لمسارات كايبانو بحال يلا منفاصلين و كايبداو يتقاربو شوية ب شوية مع لفصول د رّيواية.
شخصيات رّيواية
تصغير|منحوتة د لفوكوسوكي، لّي كاتشبه ل أوشيكاوا.
لموسيقا
بحال ݣاع رّيوايات د موراكامي، لإشارات ل أعمال موسيقية حاضرة ب شكل كبير ف رّيواية. نّجاح لكبير د لكتاب شمل حتا بزّاف ديال دّياسك و لمعزوفات لّي حياو من جديد و تزادو نسب لمشاهدة و لستيماع ديالهوم ف لمواقع و لمنصّات د لموسيقا:
27 فبراير
27 فبراير ؤلا 27 يبراير ؤلا نهار 27 شهر 2 هوّا نّهار نمرة 58 من تّقويم لميلادي (58 يلا كان لعام مكبّس). باقين 307 يوم من موراه تال لّخر د لعام (308 يلا كان لعام مكبّس).
بيرون
لْبيرون ؤلا أبايرو (سمية لعلمية Sarda) هوّا فصيلة ديال لحوت، لحجم ديالو متوسط، مفتريس، ؤ كينتمي ل لفاميلة ديال لحوتات لعضمية (لّي عندها عضام بلاصت لغضروف).
فيمينيزم
تصغير|يسار|100px|واحد من الرموز د النسوية تصغير|يسار|300px|مظاهرة د النسويات فميريكان ف 1912
النسوية ولا لفيمينيزم، هي واحد لمجموعة د لحركات لجتماعية وسّياسية ولإيديولوجيات لي كاتبغي تعرف وتنشئ وتوصل لتّساوي سّياسي ولقتصادي وشّخصي ولجتماعي ديال لجنسين. لفيمنيزم كايتّاخد لموقف لي كايقول بلّي لمجتمعات كاتعطي لأولوية لوجهة نّظر ديال راجل، وبلّي لمرا كاتظلم فهاد لمجتمعات. من بين لمجهودات باش هاتشي يتغير كاين محاربة ل أفكار لمسبقة على لجندر وإنشاء فرص ونتائج تعليمية، مهنية و د تّعامل للمرا متساوية مع لّي عند رّاجل. لكلمة ديال فيمينيست ولا نسوي تتقال على الراجل ولا لمرا اللي تيكافحو باش المرا يكونو عندها نفس الحقوق فلمجتمع بلا ميتفرق بينها وبين الراجل على اساس الجنس ديالهم. حقوق بحال الحق ف الاجهاض ولا الحق فلورت قد قد مع الرجل هي أمثلة د حقوق اللي تشهر بها هاد الفكر و اللي ناداو بيه شي نسويات ونسويين. ولكن كاين حقوق اخرى اللي بفضل هاد النوع من الافكار بدلات الشكل د مجتمعات و السياسات د بلدان، بحال الحق فالتصويت و اللي باقي نسا كتار فالعالم محرومين منو تال ليوم.
من الحقوق اللي تيناضلو عليها الفيمينيست ولا النسويين و النسويات فالعالم كاين:
كاين بزاف د الأنواع ديال النسوية بحال النسوية المسيحية اللي تطالب بحق المرأة ف قيادة الكنيسة ولا النسوية لإلحادية اللي تتعتبر باللي الدين هو السبب فظلم المرا وأشكال اخرى، اللي تاتقول كلها باللي الهدف ديالها هو يتحيًدو ݣاع أنواع الحݣرة اللي تيتمارسو على المرا.
لمصطلح
شارل فوريي، فيلسوف و شتراكي يوطوبي فرانساوي، عندو لفضل فتصويغ د لكلمة فيمينيزم (بلفرانساوية: féminisme) ف 1837. لكلمة "فيمينيزم" بانت لأول مرة ف فرانسا و هولندا ف 1872.
مطار تطوان الدولي
مطار تطوان الدولي أولا مطار تطوان سانية الرمل (IATA:TTU ،ICAO:GMTN) هو مطار كاين فمدينة تطوان لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال تطوان بـ4 دلكيلوميتر، وقريب من لوطوروت ديال تطوان - لفنيدق. كيتعتابر رقم 14 فتلرتيب أكبر لمطارات فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 50.000 مسافر.
التجهيزات
ميساحة لپاركينݣ ديال الطيارات واصلة حتال 11.300m². لمحطة لجوية واصلة فميساحتها لـ1.200m² وهي مصممة باش تهز 50.000 مسافر فلعام.
لإحصائيات
لحركة دلمسافرين:
الكدية البيضا
الكدية البيضا جماعة ترابية قروية كاينة في إقليم تارودانت، جهة سوس ماسة، ساكنين فيها 21788 نسمة، على حسب الإحصاء العام 2014.
لغلاط ف كورة
300px|تصغير|يسار|مخطاط كايبين لعلاقة مابين لغلاط والسلوك لخايب ف كورة معا لأمتيلة. لمخالفة ديال التسلول هي ميتال على مخالفة ماهي غلط وماهي سلوك خايب. لحكم معطيّاه واحد لقدر ديال لقرار باش يطبق لقواعد، ومنها يحدد إينا مخالفات يقدر يعطي فيهوم صفرة (ماشي رياضية). لغلاط ف كورة هوما فعايل كايديروهوم لكوايرية، واللي كايحددهوم لحكم باللي ماشي هوما هادوك وخاص يعطي عليهوم عقوبة. هاد لفعايل يقدرو يكونو غلاط أولا سلوك خايب أولّا بجوج على حساب أشنو وكيفاش وعلاش تدار. لغلاط والسلوك لخايب تدكرو فلقانون 15 ديال لقواعد د اللعبة.
لغلط هو فعلة مازويناش واللي لحكم كايقرر باللي هي ضد لقواعد د اللعبة وكاتقطع اللعب فلماطش. كايتعاقب لغلط بضربط غلط (ممكين ݣاع پيلانتي) كاتعطى للفرقة لوخرة. لقانون 12 ديال لقواعد د اللعبة فيه ليستة محددة ديال لفعايل اللي يقدرو يكونو غلاط. لخرق ديال واحد من لقواعد كايكون غلط فاش كايتحققو فيه هاد الشروط كاملين:
غلاط خرين
ماشي ݣاع لفعايل ديال لكوايرية غلاط فلقواعد. كايقدرو يكونو مشاكيل تقنية (تهراس لقواعد ديال لمعاودة د اللعب) أولا سلوك خايب (كايتعاقب عليهوم بصفرة أولّا حمرة). لمخالفة لمعاودة ديال لقواعد كاتجيب على اللي دارها صفرة.
1850
1850 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1850 ف لإيرا لعامة ؤ لفترة د بعد لميلاد، نمرة 50 ف لقرن 19، ؤ نمرة 1 ف لعقد ديال عوام 1850.
1850 كيوافق 1266-1267 ف تّقويم لهيجري ؤ 2800 ف تّقويم لأمازيغي ؤ 11850 ف تّقويم لهولوسيني.
لقنطرة د بروكلين
تصغير|يسار|400 px|منظر د القنطرا د بروكلين و شبه الجزيرة د مانهاطن لقنطرة د بروكلين هي واحد القنطرا فالمدينة د نيو يورك فالميريكان, و تاتلاقي مابين المنطقة د مانهاطن و بروكليين. تادوز فوق من واحد الواد سميتو إيستيرن ريڤر.
القنطرا د بروكلين هي وحدا من القناطر اللٌوالا اللي تبناو معلًقين فلميريكيان. بقات تاتًبنا 14 لعام, و تفتاتحات نهار 24 ماي 1883. فنهار الافتتاح ديالها دازو فيها 1800 طونوبيل و 150.300 ديال الناس. المهندس د هاد القنطرة كانت سميتو دجون آوݣوسطوس روبلينݣ. هاد المهندس ماكانش عندو الزهر حيث غير 3 إيام من بعد ما بدا البني د القنطرا دخل فيه باطًو وعنفجليه الصبعان د رجليه. جاه الطيطانوس ومات من بعد 13 ليوم من ديك الكسيدة.
واشينطون روبلينݣ, ولد آݣوسطوس, هو اللي كمًل المشروع من مورا ما مات بًاه, ولكن تا هو مرض (بواحد المرض سميتو مرض تخفيف الضغط), و كان خاصو يتبًع المشروع غي من بعيد. عاوناتو مراتو إيميلي روبلينݣ, وهي اللي قبطات المشروع تا سالا على خير.
28 فبراير
28 فبراير ؤلا 28 يبراير ؤلا نهار 28 شهر 2 هوّا نّهار نمرة 59 من تّقويم لميلادي (59 يلا كان لعام مكبّس). باقين 306 يوم من موراه تال لّخر د لعام (307 يلا كان لعام مكبّس).
كاس لعرش (2018-2019)
الدور التمهيدي
الدور التمهيدي تقصّر نهار 4 ماي 2019.
لفراقي اللي تأهلات
هاد لفراقي شاركات فكاس لعرش ديال عام 2018.
10 دلفراقي من بوطولا 2 (2018-2019)
4 دلفراقي من لبوطولا لوطنية للهواة (2018-2019)
2 دلفراقي من قيسم لهواة اللول (2018-2019)
تمن النيهائي
تقصرات لميتشان نهار 25 و27 شتنبر و2 أكتوبر 2019.
روبوع النيهائي
لميتشان تلعبو ف22، 23 و24 أكتوبر 2019.
الدومي فينال
لميتشان تلعبو ف9 و10 نونبر 2019.
برداݣ
لبرداݣ ؤلا أبرداݣ (سمية لعلمية Pagrus pargus) هوّا نوع ديال لحوت منتاشر ف لمحيط لأطلسي ؤ لبحر دّخلاني، ف لبلايص فين لما كيكون ماغارقش بزاف. طّول لعادي ديالو كيقدر يوصل ل 75 سنتيميتر. أغلبية ديال لأفراد ديال لبرداݣ كيبداو حياتهم دكورا ؤ كيتحولو من بعد ل نتوات. تصغير|316x316بك|برداݣ
الجيش الملكي
تصغير|يسار|300px|حسني بنسليمان و هوا أول حارس للفرقة و محتافلين بيه حيت ربحو كاس لعرش 1958-59 الجيش الملكي هي فرقة مغريبية من مدينة الرباط كاتقصر فـ بوطولا 1. كنيتها الزعيم وتأسسات فـ1958. كتلعب فالتيران ديال موركاب مولاي عبد الله اللي كيهز 53.300 مشجع. الرئيس ديال لفرقة هو محمد هرمو ولمدريب هو عبد الرحيم طالب. دات هاد الفرقة لبوطولا لوطنية لحتيرافية 12 مرة، ودات كاس لعرش 11 مرة.
لكوايرية دلفرقة (2019-2020)
لكوايرية ديال لفرقة فلموسم 2019–2020:
1852
1852 هوّا عام مكبس ف تّقويم لڭريڭوري بدا نهار لخميس ؤ سالا نهار جمعة. هوّا لعام نمرة 1852 ف لإيرا لعامة ؤ لفترة د بعد لميلاد، نمرة 52 ف لقرن 19، ؤ نمرة 3 ف لعقد ديال عوام 1850.
1852 كيوافق 1268-1269 ف تّقويم لهيجري ؤ 2802 ف تّقويم لأمازيغي ؤ 11852 ف تّقويم لهولوسيني.
سلمى أماني
سلمى أماني، تولدات ف 28 نونبر 1989 ف رّباط، هي كوايرية مغريبية محتارفة كاتلعب ف لميليو معا لفرقة د ميتز ؤ لمنتاخاب لمغريبي د لعيالات.
الكفيف الزرهوني
لكفيف زّرهوني (تزاد ف لقرن 14 ف مولاي دريس زرهون ؤ مات ف 1348) شاعر زجال مغربي عاش ف يامات لمرينيين. هوا مول أقدم نص معروف مكتوب بالدارجة المغربية و لي معروف ب سميت "ملعبة الكفيف الزرهوني". هاد لقصيدة تكتبات علا لحركة لفاشلة لي قام بيها سّلطان بولحسن لمريني ل تونس (الي كانت كاتسما إفريقية) ؤ لي خسر فيها ف معركة لقيروان.
كاينين غير جوج عيون كاتدكر لكفيف زّرهوني ؤ لي نقدرو نعرفو منها معلومات علا حياتو:
برو
لبرو ؤلا أبرو (سمية لعلمية Pagellus bogaraveo) هوّا نوع ديال لحوت كيعيش فبزاف ديال لمناطق منها لبحر دّخلاني ؤ جيهت جزر لكاناري. تصغير|316x316بك|برو
لوغات أمازيغية غربية
اللوغات لأمازيغية لغربية هي فرع ديال اللوغات لأمازيغية. هاد لفرع فيه جوج ديال اللوغات:
تاضونݣيت أولّا الزناݣية كاينة فلجانوب لغربي ديال موريطانيا، أما تاتسرت كاينة فلوسط ديال النيجر. كايبان بحال إلا هاد اللوغات أترات فاللوغة دكوراندجي اللي كاينة فالدزاير وتابعة للوغات الصونݣاوية.
لمصطلح ديال لأمازيغية لغربية ستاعملاتو أليكساندرا أيخينڤالد وأليكساندر ميليتاريڤ ف1984 وكانو كايعنيو بيه تاضونݣيت بوحدها حيتاش ماكانوش معلومات على تاتسرت فديك لوقت.
لمتغيرات ديال الصوت اللي كاتميز هاد لفرع هو لخروج ديال شي حروف ديال لأمازيغية لبديانية بطرق مختالفين على اللوغات لأمازيغية لخرة:
29 فبراير
29 فبراير ؤلا 29 يبراير ؤلا نهار 29 شهر 2 هوّا نّهار نمرة 60 من تّقويم لميلادي يلا كان لعام مكبّس. باقين 306 يوم من موراه تال لّخر د لعام.
معمر زين العاشقين
معمر زين العاشقين قاري و حافظ د لقرآن.
مطار بني ملال الدولي
التجهيزات
لمحطة لجوية ديال هاد لمطار كاتهز 150.000 مسافر فلعام وفيها تكنولوجيا مطورة، ومصمم باش ݣاع لميساحة ديالو تكون مستغلة من شي مرفيق. هاد لمحطة فيها بهو كبير عمومي وبلاصة ديال لمغادرة فيها لجماريك وصالة ديال الضيوف لكبار.
لإحصائيات
حركة المسافرين:
1853
1853 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1853 ف لإيرا لعامة ؤ لفترة د بعد لميلاد، نمرة 53 ف لقرن 19، ؤ نمرة 4 ف لعقد ديال عوام 1850.
1853 كيوافق 1269-1270 ف تّقويم لهيجري ؤ 2803 ف تّقويم لأمازيغي ؤ 11853 ف تّقويم لهولوسيني.
عبداللطيف زروال
عبداللطيف زروال، تولد فـ15 ماي 1951 فبرشيد ؤغبروه ف 4 نونبر 1974 فدارلبيضا، كان ؤستاد د لفلسفة ؤمناضل مغريبي.
حياتو
تولد عبداللطيف زروال فبرشيد فوسط عائيلة شعبية، باه عبدالقادر كان شارك ف لمقاومة لمسلحة ضد لفرانساويين.
مور ما خدا شهادة ديال لبتيدائي، مشا لدارلبيضا ؤموراها لرباط باش يكمل قرايتو، ؤخدا لباكالوريا ؤهو فعمرو 17 لعام. دخل لكلية لأداب د رباط ؤدار شعبة لفلسفة لي خدا فيها ليسونس، ؤموراها مشا لمدرسة لعليا د لأساتذة ؤتعين ؤستاد فسطات.
بدا نضال فلول معا لݣروپ ديال أنيس بلافريج (لي هو ولد زعيم ستيقلالي أحمد بلافريج)، ؤمن بعد منها دخل ف 1970 لمنظمة 23 مارس لماركسية لينينية ؤموراها مشا معا إلى لأمام ف 1973. ؤكان مناضل حتا فتيحاد لوطني لطلبة لمغريب.
كاين روايات أنه من بعد سيمانة من لعتيقال ديالو لقاو لجتة ديالو ف سبيطار ابن سينا ف رباط مسجلة بسميت عبداللطيف بن عبدالقادر البارودي.
جيهة نورطلاند
جيهة نورطلاند (بالنݣليزية: Northland Region، بلوغة شعب لماوري: Te Tai Tokerau) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي فانݣاري. لميساحة ديالها واصلة ل13,789 كم²، والسكان ديالها واصلين ل194,600 على حساب ليحصاء ديال2020. محادياها لمحيط لمهدن وجيهة أوكلاند.
على حساب لمدون
هادا هو الترتيب ديال لمدون لعشرة اللولين فلجيهة فيونيو 2020:
1 شتنبر
1 شتنبر ؤلا نهار 1 شهر 9 هوّا نّهار نمرة 244 من تّقويم لميلادي (245 يلا كان لعام مكبّس). باقين 121 يوم من موراه تال لّخر د لعام.
أبزاز
أبزاز (سّمية لعلمية Leonotis leonurus) هوّا نوع ديال لعشوب من لفاميلة ديال نّعناع، منتاشرة ب لخصوص ف جنوب إفريقيا مي كاينة حتا ف شمال إفريقيا ؤ ؤروپا، ؤ عندها ستيعمالات طبية.
ساندروم
ساندروم هو واحد جماعة ديال لعلامات الكلينيكية (اللي كايشوفها وكايحددها طبيب) و سامپطومية (اللي كايحس بيها لمريض) اللي كايميزو واحد ل مرضة ولا مرضات فلانية.
ساندروم حريقاني
مثلا، هاد جماعة ديال لأعراض (كايتسماو برباعية ديال كورنيليوس سيلسوس: لقرن 1 ميلادي)
كاتعطينا الساندروم لحريقاوي (بلفرانصاوية: Syndrome inflammatoire) واللي كانلقاوه فبزاف ديال لمرضات بحال توسيخة (بشي بكتيريا ولا شي فيروس ولا شي پارازيت)، لكونصير، جرحة، لعافية ولا لموت ديال شي عضو.
ساندروم سداني
كايبان فالسدان دلمصارن و فيه حتاهوا "رباعية السدانية":
1854
1854 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1854 ف لإيرا لعامة ؤ لفترة د بعد لميلاد، نمرة 54 ف لقرن 19، ؤ نمرة 5 ف لعقد ديال عوام 1850.
1854 كيوافق 1270-1271 ف تّقويم لهيجري ؤ 2804 ف تّقويم لأمازيغي ؤ 11854 ف تّقويم لهولوسيني.
حمد بن خالد الناصري
حمد بن خالد الناصري، (تولد و مات ف سلا، 22 مارس 1835 - 12 أكتوبر 1897) كان مؤرخ مغريبي، كيتعتابر أهم مؤرخ مغريبي ف لقرن 19، و لكتاب ديالو "لإستقصا" (اللي دوّز 20 عام باش يكتبو) جامع بزاف د لمراحل د التاريخ د لمغريب، و محسوب من لمراجع لمهمة اللي باقا كاتخدّم تال دابا.
حياتو
لأصل ديالو من الزاوية الناصرية ف تامݣروت، اللي جات ف لمنطقة د درعة. كبر ف تقافة بلدية دينية، وحفض لقرآن كامل ف صغرو، ف لمسيد د محمد لعلو ف سلا.
لحسين السلاوي
لحسين بن بوشعيب ( تولد و مات ف سلا، 4 أبريل 1921 - 16 أبريل 1951)، لمعروف بسميت لحسين السلاوي كان مغني و ملحن مغريبي، من لمغنيين اللوالا اللي تسجلو و أتروا ف لموسيقى الشعبية د لبلاد. السلاوي كان من بين لمغنيين اللوالا اللي دخّلو آلات جديدة للموسيقى د لمغريب، بحال لعود و لكامانجا، اللي جابهم حيت كان مبلي بلأغاني لمصرية ديال محمد عبد الوهاب. السلاوي كان هو أول مغني مغريبي سجل مع ستوديو دولي، و أول واحد دخل لمونولوݣ و لموّال ف لغنا.
مات لحسين السلاوي ف عام 1951، و كانت عندو يا الله 30 عام. السباب ديال لموت ديالو ما معروفش، كاين اللي تيقول باللي مات بلمرض ديال السل، و كاين اللي تيقول باللي مات بالسم.
حياتو
تولد لحسين السلاوي ف 1921 ف سلا، و ماتليه بّاه ف 1923، ملّي كانت عندو غي عاماين. دوّز صغر صعيب و كانت عائلتو ما عندهاش. خوه لكبير عبد الله مات ملّي كانت عندو 14 لعام ملّي شارك ف مظاهرة د لوطنيين لمغاربة ف وقت لإستعمار لفرانساوي. بقا لحسين مع مّو (عيشة الرباطية) وخواتاتو التلاتة زهرة وفاطمة و أمنية. كان لغنا عزيز على لحسين من صغرو، و جرا عليه لفقيه من لمسيد حيت كان تيغني لقرآن بلاصة ما يجودو. دخّلاتو مّو لعند معلّم ديال لخياطة، ولكن تا هو جرا عليه ملّي حصّلو تيسرق لبرشمان وتيدير بيه خيوطا للوتار اللي كان تيغنّي بيه.
بدا لحسين السلاوي لغنا د الصح مع لحلايقية د سلا، و كان ديما تيتفرج ف لحلاقي د بوجمعة لفروج ف باب لخميس، و لحلاقي د مولاي بّيه ف الرباط. ملّي دار 17 لعام، دار لفرقة ديالو و بدا تا هو تيدير لحلاقي ديالو. ف اللول ما كانش هادشي عاجب مّو، اللي كانت باغياه يولّي فقي، ولكن ملّي صيفطليها لفلوس اللي ولاّ تيدخل رضات عليه وشجعاتو يكمّل ف لغنا.
ملّي بدا تيتعرف، رحل لحسين للدار لبيضا و دار حلقة ف ساحة لبلدية. تمّا تلاقا مع مراتو، اللي كانت بنت واحد لحلايقية تاتڭلس حداه. من بعد الدرا لبيضا بدا تيمشي من مدينة لمدينة، منهم مراكش و مكناس و لعرايش، تا وصل لطنجة وتلاقا فيها حمد بودروة، لممتل د الشركة د "پاطي ماركوني"، اللي كاتسجل لأغاني و لڤيديوهات. بودروة عجبو لغنا د لحسين، ومشا عندو لسلا، فين سجّلو أول أغنية ديالو، اللي هي "ها هو تاني" ف 1941. مورا هاد التسجيل ولاّ لحسين السلاوي هو أول مغني مغريبي تيسجّل مع لأسطوانات د "پاطي" لعالمية.
ف 1942 مشا لفرانسا، و تما بدا تيسجّل لأغاني ديالو وتعرف كتر. من 1948 ل 1951 تعرّف على مرا فرانساوية، و مادخلش ڭاع لبلادو باش يبقا معاها واخا كان مجوج. ملّي تزاد عليه لحال بزاف، رجع للمغريب و مات ف مدينتو. آخر أغنية غناها كانت هي "يا غريب ليك الله". تدفن ف لمقبرة د سيدي بلعباس ف سلا. لقبر ديالو ما معروفش.
لحسين السلاوي خلاّ ولد واحد سميتو محمد السلاوي، مات ف 2013 ف باريز.
لأغاني ديالو
لحسين السلاوي عندو 45 لأغنية اللي كلها معروفا بزاف عند لمغاربة، و بزاف د الناس حافضينهم. من هاد لأغاني كاين:
النادي لمكناسي
تاريخ النادي المكناسي
النادي المكناسي غادي يربح كاس لعرش لأول مرة فالتاريخ نتاعو عام 1966. من بعد ما غادي يغلب فلفينال لغريم ديالو التقليدي المغرب الفاسي.
من بعد غادي يوصل النادي المكناسي للفينال دكاس العرش عام 1981 فين غادي يخسر ضد الوداد البيضاوي ب 1-2. و ف1982 غادي يكون هو لوصيف دلبطل دلبوطولة اللي داها النادي القنيطري.
أول و آخير بطولة عند النادي المكناسي داها عام 1995. و فعام 2011 غادي يوصل للنهائي دكاس لعرش للي غادي يخسرو ضد المغرب الفاسي ب 0-1. هادي غادي تكون بداية لأزمة ديال هاد لفرقة اللي غادي تهبط لبوطولا 2 فلعام اللي من موراه، و يهبط من بعد لبوطولة لوطنية للهواة سنة 2016.
پلازما
هادي صفحة د التوضيح، كلمة لپلازما يمكن يكونو عندها هاد لمعاني:
تازونݣيت
تازونݣيت، التزونݣية أولّا الزناݣة هي لوغة أمازيغية غربية على لحافة ديال لينقيراض كاينة فموريطانيا والسينيݣال وكايهضرو بيها غير شوية ديال الناس.
"الزناݣة" جات من سمية قبيلة أمازيغية كبيرة (إزناݣن، صنهاجة). لكتاب ديال African Placenames (سميّات أفريقية) تاع أدريان روم كايعطي تفسير ديال سميات دشي بلايص فموريطانيا اللي جايين من تاضونݣيت.
الديموݣرافيا
تاضونݣيت هي لوغة كانو كايهضرو بيها تحالف ديال لقبايل دصنهاجة اللي كانو كايحكمو بزّاف من شمال إفريقيا فلبدية دلقرون لوسطى. الزناݣية كانت منتاشرة فموريطانيا ولاكين بدات كاتغبر فاش لقبايل ديال ولاد معقيل ولّات هي اللي حاكمة من مورا لحرب ديال شربوبة فلقرن 17. من مورا هاد لحرب، ولّاو صنهاجة ممنوعين باش يكون عندهوم سلاح ولّاو إما فقها ومتخصصين فالشريعة ديال لإسلام أولّا خدّامين عند قبايل خرين. الزناݣية نجات غير عند الناس اللي كان عندهوم وضع جتيماعي كبير.
بحساب دوبيي، هاد لقبايل تخصصات فالشريعة ولفيقه وكانت عندها حياة ديال الترحال والكسيبة ديال لبݣر ولغنم (لقبايل اللي كانت كسايبية تحول لسانها للعربية). وحتى فديك لوقت لهضرة دالناس ولّات بلحسانية اللي هي لمتغير دلعربية اللي كاين فموريتانيا، وكانو كايهضرو بيهوم بجوج. تاضونݣيت كانت كاتستعمل مابين الناس دلقبيلة، وكانو كايعتابروها قلة دالصواب إلا هضرو بيها معا ناس اللي ماكايفهموهاش، شي وحدين تعمّدو مايعلموهاش لولادهوم باش يعطيوهوم بدية نطيباعية بلحسانية. واخا هكاك كانو قبايل اللي حافضو على هاد اللوغة بحال رمز ديال ليستيقلال ديالهوم ولحماس اللي كانت عندهوم معا الدين، كانت ݣاع متلة بلحسانية كتبها دوبيي كاتݣول: "لمور اللي يهضر بالزناݣية ماهو لحمة ولا محارب" (لحمة معناتها ولد قبيلة صنهاجية اللي حاكمينها لعرب دولاد حسان ).
من مورا نص ديال لقرن، ولّا لعدد دالناس اللي كايهضرو بالزناݣية شي 2000 واحد. ف2018 ولّا هاد لعدد 200 وغادي كايطيح. واخا تاضونݣيت غادة فالطريق دلينقيراض، شي 10 فلمية من لكلمات اللي كاينة فلحسانية جاية من هاد اللوغة.
اللهجات
كاينين ختيلافات باينين مابين اللهجات ديال تاضونݣيت، بزّاف مابين اللهجة ديال إد بولحسن وتاع تيدنغا.
عمر سليم
سليم بنعمار لمعروف إعلاميا ب عمر سليم (مزيود ف 10 غشت 1954 ف الدارلبيضا، توفّى ف 17 يوليوز 2023 ف نفس لمدينة) صحافي و إعلامي و كاتب مغريبي. كان مدير ديال لبرامج و لأخبار ف قناة دوزيم.
حياتو
عمر سليم كاترجع لأصول ديالو ل مدينة بجعد. قرا ف ليسي ليوطي، و من بعد كمل قرايتو ف فرانسا ف جامعة پاري 1 السوربون و معهد الدراسات السياسية ف پاري، و بدا لكاريير لإعلامية ديالو ف راديو ميدي 1 ف طانجا ف 1980. ف 1991 نضم ل قناة دوزيم عامين مورا مابدات، و داز من بزاف د لمناصب فيها، منها مدير ديال لبرامج و لأخبار و مدير د لبت.
ف 11 يوليوز جاتو أزمة قلبية و تّنقل ل كلينيك ف الدارلبيضا لي توفى فيها بعد سيمانة.
أبلاغ
أبلاغ ؤلا لْبلاغ (سمية لعلمية Dicentrarchus labrax) هوّا نوع ديال لحوت معضّم كيعيش ف لبحورا (لمحيط لأطلسي، لبحر دّخلاني، لبحر لكحل)، ؤ حتا ف لويدان ؤ لبلايص لي فيهم لملحة قليلة. تصغير|316x316بك|أبلاغ
جيهة أوكلاند
جيهة أوكلاند (بالنݣليزية: Auckland Region، بلوغة شعب لماوري: Tāmaki Makaurau) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي أوكلاند. لميساحة ديالها واصلة ل4,894 كم²، والسكان ديالها واصلين ل1,717,500 على حساب ليحصاء ديال 2020. محاديها جيهة نورطلاند وجيهة وايكاتو.
أبوكار
أبوكار (سمية لعلمية Papio cynocephalus) هوّا نوع ديال لقرودا لّي رّاس ديالو كيشبه شوية ل رّاس د لكلب.
شلال إيموزار مرموشة
تصغير|شلال إيموزار مرموشة شلال مرشوشة، ولا شلال الشرشورة، هو شلال طبيعي كاين فمدينة إيموزار مرموشة، أو تسمات المدينة عليه (إيموزار بالأمازيغية هي الشلال). هو واحد من الشلالات المشهورة فالمغريب لي فيها الماء العام كامل، كاين فالأطلس المتوسط الشرقي، إقليم بولمان. هاد الشلال كايعتبر منطقة سياحية مهمة فالمنطة، كاين على واد إيموزار مرموشة على إرتفاع أكثر من 1600 ميترو على البحر، أو تاينبع من عوينة رأس العين.
1857
1857 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1857 ف لإيرا لعامة ؤ لفترة د بعد لميلاد، نمرة 57 ف لقرن 19، ؤ نمرة 8 ف لعقد ديال عوام 1850.
تماهق
تماهق أولّا تهاݣّارت تماهق هي اللوغة لوحيدة اللي معروفة من اللوغات التوارݣية دالشمال اللي كايهضرو بيها ناس فالدزاير ولغرب ديال لبيبيا والشمال ديال النيجر. كاين مابينها ومابين اللوغات التوارݣية دلجانوب اللي فجبال آير وأزاواغ وأداغ شوية تاع لفرق. لفرق كاين فالتبديل ديال شي أصوات، بحال Tamahaq (تَماهَق) بلاصة Tamajaq (تَماجَق) أولّا Tamasheq (تَماشَق). بحساب إتنولوݣ هاد اللوغة كايهضرو بيها 71,400 واحد فالدزاير و112,900 فݣاع لبلدان فتقدير ديال 2020.
لمتغيرات
كاينين تلاتة ديال لمتغيرات فتماهق: روجر بلينش ف2006 ݣال باللي تهاݣارت وغات هي لوغات توارݣية مختالفة.
عبدلكريم لخطابي
عبدلكريم لخطابي، تولد فـ1860 فقبيلة أيت ورياغل ف ريف ومات فعام 1920، كان قاضي وعالم د دين ولقانون.
عبدلكريم تولد فوسط لحرب بين لمغريب وصبانيا ديال 60-1859، من عائيلة ديال لأعيان عندها علاقة معا لمخزن ؤلحوكومة سلطانية؛ فـ1883 عين سلطان لحسن لول عبدلكريم قاضي.
من بين ولادو، كاين مْحمد (1872-1967) ؤمُحمد (1882-1963)، هاد لخر هوا لي كان ربح صبليون فمعركة أنوال ف 1921.
لحوريات لغربيات
لحوريات لغربيات ؤلا لحوريات لهيسپيريديات (ب ليونانية '، هيسپيريديس) ؤلا لأطلانتيات (ب ليونانية '، أطلانتيديس) ف لأساطير ليونانية لقديمة هوما حوريات ديال لغروب د شّمش لي كانو كيعيشو ف جردة تسمات ب سميتهوم، ؤ تّسماو ب لأطلانتيات، حيت هوما بنات رّب ليوناني أطلس لي هاز لقبة د سّما. هاد رّب تقدر تكون لؤسطورة ديالو مبنية علا لماليك لأمازيغي لؤسطوري أطلس لموري، ؤ بعض رّوايات كاتݣول بلي جّردة د لحوريات لغربيات كانت ف مدينت ليكسوس، حدا لعرايش. روايات خرة كاتݣول بلي كانت ف إيبيريا.
ف لؤسطورة د هرقول، لمهمة لّخرة من بين 12 مهمة لي تسندو ليه، كانت باش يجيب تّفاحات دّهبيات من جّردة د لحوريات لغربيات.
3 شتنبر
3 شتنبر ؤلا نهار 3 شهر 9 هوّا نّهار نمرة 246 من تّقويم لميلادي (247 يلا كان لعام مكبّس). باقين 119 يوم من موراه تال لّخر د لعام.
عبدالله براهيم
عبدالله براهيم، تولد ف 24 غشت 1918 ف مراكش ومات نهار 11 شتنبر 2005 ف دار لبيضا، كان سياسي مغريبي.
حياتو
تولد عبدالله براهيم ف درب حمان ف حي لمواسين د لمدينة لقديمة د مراكش ولا ف تامصلوحت نهار 24 غشت 1918 ف وسط عائيلة غنية، باه مولاي براهيم شريف إدريسي بن أحمد كان خدام ف لبيع وشرا ديال ماكن د لفلاحة وكانت عندو دار دباغة ؤ مصبانة، زيد عليها لأراضي لي كانت عندو ف ؤريكا، أغمات، أمزميز ؤحتا ف مراكش؛ مو سميتها فاطمة سنتيسي أصلها سوسي.
ف47-1946، كان هو لمغريبي لوحيد لي مقيد ف لمدرسة تطبيقية ديال دراسات لعليا ف باريز.
ف 7 دجنبر 1955 تعين عبدالله براهيم كاتيب دولة ف لإعلام ف حوكومة لبكاي لولا، موراها ف 3 دجنبر 1956 ف حوكومة لبكاي تانية ولا وزير ديال شغل ؤشؤون جتيماعية حتال 1958.
ف 24 دجنبر 1958 تعين براهيم رئيس د لمجليس (حوكومة) ، ؤدار إصلاحات قتيصادية مهمة ف لبلاد.
ف 25 يناير 1959، عبدالله براهيم معا يساريين وحداخرين نشقو من حيزب ليستقلال، ودارو حيزب جديد سماوه تيحاد لوطني للقوات شعبية. عبدالله براهيم بقا ف هاد لحيزب ؤ رفض ينضم ل تيحاد شتيراكي للقوات شعبية حتا مات ف 11 شتنبر 2005 ف دار لبيضا.
عبد الرحيم بوعبيد
عبدالرحيم بوعبيد (تولد ف 23 مارس 1922 فسلا - مات نهار 8 يناير 1992 ف الرباط) كان محامي ؤ سياسي ؤ مناضل يساري مغريبي. بوعبيد كان من لقياد ديال لحاراكة لوطنية لمغريبية، ؤ شد مناصب سياسية ؤ حوكومية كبيرة مورا سّتيقلال د لمغريب.
حياتو
تولد عبدالرحيم بوعبيد ف سلا ف وسط عائيلة شعبية. مورما خدا شهادة ديال لبتيدائي ف 1934، قرا لإعدادي و لّيسي ف مولاي يوسف ف الرباط، ؤ خدا لباكالوريا ف 1938.
بدا نضال باش يستاقل لمغريب من فرانسا ملي مشا ل فاس باش يخدم كا موعليم تما. عام 1945، مشا ل معهد الدراسات السياسية ف پاري، بعدما كان واخد ليسونص ف لقانون. ف 1949 نخارط ف لهيأة د لموحامين ف رّباط. و بعدها عاون لمناضلين ديال لحركة لوطنية حتا ستاقل لمغريب ف 1956.
نّيضال على ود سّتيقلال
فاش كان كيوجّد لباكالوريا، نخارط ديجا ف خلايا د لمقاومة د سّتيعمار لفرانساوي ؤ لكتلة د لعامال لوطني. تلاقا ب بنبركة فاش كان ف ليسي مولاي يوسف ف رّباط، ؤ من بين لمهام لي ساهم فيها ف إطار لكتلة كانو تأطير لجماهير ؤ نشر لوعي ب لمطالب ؤ دّيفاع على لحقوق ديال لمغاربا.
ساهم ف تقديم لوتيقة د لمطالبة ب سّتيقلال نهار 11 يناير 1944، ؤ كان من أصغر لّي سناو عليها. تّعتاقل جوج مرات من طاراف لفرانسيس، ؤ ساهم ف نشر لوعي لقومي عند لمغاربا زّماݣريا ف فرانسا فاش مشا يقرا تماك. شارك ف لمفاوضات ديال إيكس ليبان، ؤ كان معا لوفد لي مشا ل ماداݣاسكار باش يتلاقا ب محمد لخامس ف شتنبر 1955. ف ماي 1956، تعرّض ل محاولة غتيال لي نجا منها.
لمناصب لحوكومية
ف 1955، كان أول سفير ديال لمغريب ل فرانسا باش يعاون ف لمفاوضات ديال ستيقلال لمغريب. و مبعد خدم وزير ديال الدولة مكلّف ب شؤون لمفاوضات ف حوكومة لبكاي لولا، من 1955 تال 1956. ؤ شد وزارة لقتيصاد لوطني ؤ لمالية من أكتوبر 1956 تال ماي 1960، ؤ تزادت ليه تا لمسؤولية د وزير لفلاحة، ؤ كان تا نايب د لوزير لّول ف لحوكومات ديال أحمد بلافريج ؤ عبدالله براهيم. وكان قيادي ف حيزب سّتيقلال و مبعد لإتحاد لإشتراكي معا لمهدي بن بركة.
بوعبيد خدم على تطوير لقتيصاد د لمغريب، ؤ طلق أول خطة خامسية د تّنمية (مابين 1960 ؤ 1964). ف 1975 تّنتاخب أمين عام ديال حيزب ليتيحاد شّتيراكي، ؤ تعاود نّتيخاب ديالو تلاتة د لمرات متّابعين. رفض باش ياخد لمنصب ديال والي بنك لمغريب باش يركّز على تنضيم لحيزب ديالو.
لمسار لحيزبي
ف شتنبر 1959، وافق بوعبيد باش يكون عضو مؤسس ديال ليتيحاد لوطني د لقوات شّعبية (لي منبعد تبدلات سميتو ل "ليتيحاد شّتيراكي")، لي نشق من حيزب سّتيقلال. ف ماي 1963، تّنتاخب عضو ف لبرلمان، ولاكين تّعتاقل موراها معا قياديين خرين فاش قرر لحيزب باش يقاطع نّتيخابات لمحلية. ف 1974، ستقبلو لماليك لحسن تّاني، ؤ تطلق سراح بعض لمعتاقلين د لحيزب. دار موراها جولة ف لخاريج باش يعرّف ب لقضية د صّحرا لمغريبية.
كوايري
200px|تصغير|يسار|كوايري كايجري ف[[تيران د كورة|التيران.]] لكوايري أولّا اللعّاب د كورة (بلعربية: لاعب كرة قدم، بالنݣليزية: association football player) هو بنادم اللي كايقصّر الرياضة ديال لكورة. كاينين تقديرات باللي كاينين شي 250 مليون واحد كايلعبو لكورة.
لكاريير
لكوايري ولمدرّيب لفرانساوي جون پيير پاپان وصف لكورة باللي راها "لوغة كونية". لكوايرية من لعالم كامل كاسجرّو معاهوم جمهور كبير ديال لمشجّيعين، ولكوايرية هوما سباب كبير فضواهير سوسيولوجية بحال "التقافة ديال لكورة".
لكوايرية كايبداو غاليبا هواة، ولواعرين فيهوم كايولّيو محتارفين. غاليبا كايبداو ففرقة محلّية ديال الشباب، ومن تمّا كايجيوهوم كونطرادات من عند لمدريبين إلا كانوا حرايفية فاللعب ديالهوم. من تما، شي وحدين كايولّيو يلعبو لكورة حسن، ووحجين خرين كايولّيو محتارفين وكايدوزو للفراقي لمحتارفة.
لخلصة
تصغير|200بك|لعيالات ف كورة ماكايتخلّصوش مزيان. لخلصات ديال لكوايرية فشي بوطولات كبار كايفوتو دياول لموضّفين لكبار. شي كوايرية ف بوطولا 1 ديال 2016 وصلو حتال 40 ألف درهم فالشهر (480 ألف درهم فلعام). واخا هكداك هادشي كايبقى قليل مقارنة بفراقي ديال لپريمر ليݣ فالنݣليز واللي وصلات فيها الشهرية ديال شي كوايرية ل83 ألف دولار (740 ألف درهم للشهر) أولّا مليون دولار (8.9 دلملايين ديال الدرهم) فلعام. فلفراقي لكبار واللي لاباس عليهوم ديال ؤروپا، لخلصة ديال لكوايري تقدر توصل ل 6 حتال 8 دلمليون دولار (53 حتال 71 مليون درهم). اللعابة لواعرين فهاد لفراقي كايشدّو حتال 70 مليون دولار (620 مليون درهم) فلعام.
هاد لأرقام كاملين كايشدّوهوم غير كوايرية قلال. فالدوري د 2013 ديال لميريكان (اللي بدا ف 2009) لكوايرية شدّو معدّال ديال 148 ألف دولار (1.32 مليون درهم) فلعام، ولخلصات كانو مختالفين: لحرّاس شدّو 85 ألف دولار (762 ألف درهم) ولمهاجمين شدو 251 ألف دولار (2.25 مليون درهم) فلعام.
الشهرة ولخلصة فلكورة ديال لعيالات كاتكون قّل بزّاف. متلا فالدوري ديال لميريكان د لعيالات (اللي بدا ف 2012) لكوايريات شدو فيناير 2017 مابين 15 ألف دولار (134 ألف درهم) و 40 ألف دولار (358 ألف درهم) فلعام. فلمغريب، لعيالات كاتخلّصهوم لجاميعة لملكية ديال لكورة، ولخلصة ديالهوم فأول بوطولة حتيرافية وصلات ل 3500 درهم فالشهر، و ف لقيسم التاني لحتيرافي الشهرية كانت هي 2600 درهم.
التقاعود
لكوايرية اللي كايتقاعدو ويبقاو فلكورة قلال بزاف، وكايمشيو غاليبا للتدريب. ديراسة تدارت ف 1979 بيّنات باللي لكوايرية ديال لفراقي اللولين كايكونو ممّتّلين بالزايد فالشركات ديالهوم على اللعّابة دياول لفرقة التانية أولّا لكوايرية دليحتياط. واخّا هكاك، لبعض من هاد لكوايرية كايمرضو بمرضات مزمنين.
التخصوصات ولمهارات
230px|تصغير|يسار|لحارس كايكون عندو تدريب خاص بيه من غير لكوايرية لوخرين فلفرقة. فلكورة كاينين ربعة ديال التخصوصات: لحيراسة، الديفاع، لوسط ولهوجوم. كولّا تخصوص عندو لمهارات ديالو اللي خاص كولّا كوايري فداك لپوسط يكونو عندو:
فضاء الذاكرة التاريخية للمقاومة والتحرير إيموزار مرموشة
الوصف
هاد المتحف فيه بزاف دالحوايج لي كاتوتق لهاد المرحلة، بحال اللباس ديال المقاومين والسلاح ديالهم، والتصاور ديالهم، و وتائق تاريخية، و كاميو كان كاينقل السلاح للمنطقة، و غيرها. لكن المتحف فيه تا شي حوايج تايعبرو على الثقافة الأمازيغية دالمنطقة، و مكتبة.
أتاي
أتاي (سّمية لعلمية Camellia Sinensis) هوّا نوع ديال لعشوب كتنشّف ؤ كتكون عندها ريحة خاصة، ؤ كيتصايب منها مشروب عندو نفس سّمية.
1858
1858 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1858 ف لإيرا لعامة ؤ لفترة د بعد لميلاد، نمرة 58 ف لقرن 19، ؤ نمرة 9 ف لعقد ديال عوام 1850.
1858 كيوافق 1274-1275 ف تّقويم لهيجري ؤ 2808 ف تّقويم لأمازيغي ؤ 11858 ف تّقويم لهولوسيني.
تاولامت
تاولّامت هي أكبر لوغة فاللوغات التوارݣية اللي هي فرع ديال اللوغات لأمازيغية. هي غاليبا كاتدخل فتصنيف سميتو تماجق مع لوغة خرة (تايرت). تاولَّمت هي اللوغة ديال توارݣ إوَلّمْدَن. هاد اللوغة كاينة فمالي والنيجر وطرف من الشمال ديال نيجيريا واللي كايهضرو بيها وصلو ل801 ألف دلبشري.
1859
1859 كيوافق 1275-1276 ف تّقويم لهيجري ؤ 2809 ف تّقويم لأمازيغي ؤ 11859 ف تّقويم لهولوسيني.
4 شتنبر
4 شتنبر ؤلا نهار 4 شهر 9 هوّا نّهار نمرة 247 من تّقويم لميلادي (248 يلا كان لعام مكبّس). باقين 118 يوم من موراه تال لّخر د لعام.
أتبير
أتبير ؤلا تّبير (سمية لعلمية Alopias vulpinus) هوّا نوع ديال لقرش كاين تقريبا ف لمحيطات ديال لعالم كامل، ؤ كيقدر يقرب حتال حدا لپلاجات. تصغير|316x316بك|أتبير
شباب المحمدية
شباب لمحمدية هي فرقة مغريبية من مدينة لمحمدية كاتقصر فـ بوطولا 2. كنيتها فرقة لخاوة وتأسسات فـ1948. كتلعب فالتيران ديال لبشير اللي كيهز 12.000 مشجع. الرئيس ديال لفرقة هو هشام آيت منا ولمدريب هو محمد أمين بنهاشم. دات هاد الفرقة لبوطولا لوطنية لحتيرافية 1 لمرة، ودات كاس لعرش 2 مرات.
نهضة الزمامرة
نهضة الزمامرة هي فرقة مغريبية من مدينة الزمامرة كاتقصر فـ بوطولا 1. تأسسات فـ1977. كتلعب فالتيران ديال الشهيد أحمد شكري اللي كيهز 1.000 مشجع. لمدريب ديال لفرقة هو سعيد شيبة. دات هاد الفرقة لبوطولا لوطنية لحتيرافية التانية واحد لمرة فموسم 2018-2019.
لكوايرية دلفرقة (2019–2020)
لكوايرية ديال لفرقة فلموسم 2019–2020:
1860
1860 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 1860 ف لإيرا لعامة ؤ لفترة د بعد لميلاد، نمرة 60 ف لقرن 19، ؤ نمرة 1 ف لعقد ديال عوام 1860.
1860 كيوافق 1276-1277 ف تّقويم لهيجري ؤ 2810 ف تّقويم لأمازيغي ؤ 11860 ف تّقويم لهولوسيني.
عزيز السحماوي
عزيز السحماوي (تولد ف 1962 ف مراكش) هو مغني مغريبي مختص فبزاف دلأنواع دلموسيقى بحال الدجاز و ݣناوا، و تيخلط بعض لمرات بيناتها.
روايات د دجيمس بونض
تصغير|روايات د دجيمس بونض رّوايات ديال دجيمس بونض هي سيرية ديال رّوايات ؤ لحجّايات لقصيرة، بدا تّأليف ديالها إيان فليمينݣ ف فبراير عام 1952، فاش كتب أول ريواية د دجيمس بوند. ف ديك لوقت كان فليمينݣ لمدير لأجنبي د جورنال The Daily Express ف لوندون. ديك سّاع ناض فليمينݣ خدا عطلة ف جامايكا ؤ بدا كيكتب رواية مورا رواية. ؤ من 1953 حتال عام 1964 نشر فليمينݣ طناش رواية ؤ مجموعة د لحجّايات لقصيرة. بعدما مات فليمينݣ تولا تأليف رّوايات من موراه كينݣسلي أميس لّي ألف رواية وحدة لعنوان ديالها كولونيل سان ف 1968. ؤ عاد من بعد جون ݣارندر لّي كتب ربعطاش رواية، ؤ لميريكاني رايموند بينسون لّي كتب ستة د رّوايات. ؤ تشارلي هيݣسون لّي تكلف ب تأليف روايات علا دجيمس بوند فاش كان باقي شاب، ؤ كتب منهم 4. ؤ ب لمناسبة د لمئوية د فليمينݣ تعطات موهيمة ل لكاتب لبريطاني سيباستيان فولكس باش يكتب لكمالة د لقصة د دجيمس بونض، ؤ تسمّات رّواية شّيطان يقد يتسوق. هاد رّواية كترجع ل لبلاصة فين كان وقف فليمينݣ ف 1964 ملي مات، ف لأجواء ديال لحرب لباردة.